ΚΑΝΟΝΙΣΜΟΣ (ΕΚ) αριθ. 1929/96 ΤΗΣ ΕΠΙΤΡΟΠΗΣ της 7ης Οκτωβρίου 1996 για τροποποίηση του κανονισμού (ΕΚ) αριθ. 1713/95 για τη θέσπιση των λεπτομερειών εφαρμογής στον τομέα του γάλακτος και των γαλακτοκομικών προϊόντων, του καθεστώτος που προβλέπεται στις προσωρινές συμφωνίες απελευθέρωσης των συναλλαγών μεταξύ της Κοινότητας και των Βαλτικών Χωρών και για την επιστροφή των δασμών κατά την εισαγωγή που εισπράττονται επί των εισαγωγών που πραγματοποιούνται μεταξύ της 1ης Ιουλίου και 30 Σεπτεμβρίου 1996

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1926/96 του Συμβουλίου, της 7ης Οκτωβρίου 1996, για τον καθορισμό ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται από τις συμφωνίες ελευθέρων με την Εσθονία, τη Λετονία και τη Λιθουανία, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του γύρου της Ουρουγουάης (1), και ιδίως το άρθρο 5,

Εκτιμώντας:

ότιο κανονισμός (ΕΚ) αριθ. 1926/96 προβλέπει, αυτόνομα και μεταβατικά μέτρα προσαρμογής των γεωργικών παραχωρήσεων που αναφέρονται στις συμφωνίες ελευθέρων συναλλαγών, οι οποίες έχουν συναφθεί μεταξύ των Ευρωπαϊκών Κοινοτήτων και των κρατών μελών τους, αφενός, και αντιστοίχως της Δημοκρατίας της Εσθονίας, της Δημοκρατίας της Λετονίας και της Δημοκρατίας της Λιθουανίας, αφετέρου, για την περίοδο από 1ης Ιουλίου 1996 μέχρι τη στιγμή της έναρξης της ισχύος των προσωρινών πρωτοκόλλων που επισυνάπτονται στις συμφωνίες ελευθέρων συναλλαγών, που θα συναφθούν στη συνέχεια των διαπραγματεύσεων που διεξάγονται προς το παρόν με τις σχετικές χώρες 7

ότι ο κανονισμός (ΕΚ) αριθ. 1713/95 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1891/96 (3), θεσπίζει τις λεπτομέρειες εφαρμογής του καθεστώτος που προβλέπεται στις εν λόγω συμφωνίες όσον αφορά τον τομέα του γάλακτος και των γαλακτοκομικών προϊόντων 7 ότι ο κανονισμός αυτός θα πρέπει να τροποποιηθεί για να ληφθούν υπόψη τα μέτρα που αφορούν τα γαλακτοκομικά προϊόντα και προβλέπονται από τον κανονισμό (ΕΚ) αριθ. 1926/96 7

ότι λόγω της καθυστερημένης έκδοσης του κανονισμού (ΕΚ) αριθ. 1926/96, η χορήγηση των πιστοποιητικών για το τρίτο τρίμηνο του έτους 1996 πραγματοποιήθηκε βάσει των παλαιών ετησίων ποσοτήτων 7 ότι οι διαθέσιμες ποσότητες για το εν λόγω τρίμηνο περιείχαν ποσότητες οι οποίες μεταφέρθηκαν από το προηγούμενο τρίμηνο 7 ότι οι νέες ετήσιες ποσότητες έχουν καθορισθεί για τη δωδεκάμηνη περίοδο από 1ης Ιουλίου 7 ότι είναι σκόπιμο να αναφερθούν ρητώς οι διαθέσιμες ποσότητες για την περίοδο από 1ης Οκτωβρίου μέχρι 31 Δεκεμβρίου 1996 7 ότι οι ποσότητες αυτές λαμβάνουν υπόψη τη διαφορά μεταξύ 25 % των παλαιών ετησίων ποσοτήτων και 25 % των νέων ετησίων ποσοτήτων, καθώς και τις ποσότητες που έχουν μεταφερθεί από το τρίτο τρίμηνο 7 ότι, ωστόσο, οι μεταφερθείσες ποσότητες περιορίζονται στις ποσότητες, για τις οποίες δεν έχουν εκδοθεί πιστοποιητικά και οι οποίες δεν υπερβαίνουν το 25 % της παλαιάς ετήσιας ποσότητας για τα σχετικά προϊόντα 7

ότι η μείωση του δασμού κατά 80 % αντί 60 % εφαρμόζεται από 1ης Ιουλίου 1996 7 ότι είναι κατά συνέπεια αναγκαίο να προβλεφθεί η εξόφληση των επιχειρηματιών για τις εισαγωγές που πραγματοποίησαν βάσει πιστοποιητικών, που είχαν εκδοθεί κατά τη διάρκεια του τρίτου τριμήνου του έτους 7 ότι, ωστόσο,η επιστροφή πρέπει να περιοριστεί σε ποσότητες ίσες με 25 % των παλαιών ετήσιων ποσοτήτων 7 ότι, κατά συνέπεια, πρέπει να καθορισθεί ο συντελεστής απόδοσης που θα πρέπει να εφαρμοστεί για τα προϊόντα, για τα οποία έχουν εκδοθεί πιστοποιητικά, όσον αφορά τις ποσότητες που υπερβαίνουν το 25 % των παλαιών ετησίων ποσοτήτων 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1713/95 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

Από 1ης Ιουλίου 1996, ο όγκος των ποσοτήτων που αναφέρονται στο παράρτημα Ι κατανέμεται κατά τη διάρκεια του έτους ως εξής:

- 25 % κατά τη διάρκεια της περιόδου από 1ης Ιουλίου έως 30 Σεπτεμβρίου,

- 25 % κατά τη διάρκεια της περιόδου από 1ης Οκτωβρίου έως 31 Δεκεμβρίου,

- 25 % κατά τη διάρκεια της περιόδου από 1ης Ιανουαρίου έως 31 Μαρτίου,

- 25 % κατά τη διάρκεια της περιόδου από 1ης Απριλίου έως 30 Ιουνίου.

Ωστόσο, για την περίοδο από 1ης Οκτωβρίου έως 31 Δεκεμβρίου 1996, οι διαθέσιμες ποσότητες είναι αυτές που αναφέρονται στο παράρτημα Ια.»

2. Το παράρτημα Ι αντικαθίσταται από το παράρτημα Ι του παρόντος κανονισμού.

3. Το παράρτημα ΙΙ του παρόντος κανονισμού προστίθεται ως νέο παράρτημα Ια.

Άρθρο 2

Για τις εισαγωγές που πραγματοποιούνται βάσει πιστοποιητικών που εκδίδονται για την περίοδο από 1ης Ιουλίου έως 30 Σεπτεμβρίου 1996, επιστρέφεται, μετά από αίτηση των επιχειρηματιών η διαφορά μεταξύ του 60 % και του 80 % του δασμού μετά από προσκόμιση του πιστοποιητικού εισαγωγής και της δήλωσης θέσης σε ελεύθερη κυκλοφορία για την εν λόγω εισαγωγή. Εντούτοις, η επιστροφή αυτή περιορίζεται στις ποσότητες εισαχθέντων προϊόντων, στις οποίες έχει εφαρμοσθεί ο συντελεστής απόδοσης, ο οποίος εμφαίνεται στο παράρτημα ΙΙΙ.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Οκτωβρίου 1996.

Για την Επιτροπή

Franz FISCHLER

Μέλος της Επιτροπής

(1) Βλέπε σελίδα 1 της παρούσας Επίσημης Εφημερίδας.

(2) ΕΕ αριθ. L 163 της 14. 7. 1995, σ. 5.

(3) ΕΕ αριθ. L 249 της 1. 10. 1996, σ. 33.

ΠΑΡΑΡΤΗΜΑ Ι

«ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

(1) Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει απλώς ενδεικτική αξία, ενώ το προτιμησιακό καθεστώς ορίζεται, εντός του πλαισίου του παρόντος παραρτήματος, βάσει του κωδικού ΣΟ. Όπου αναγράφονται κωδικοί ex ΣΟ, το προτιμησιακό καθεστώς ορίζεται κατόπιν εφαρμογής του κωδικού ΣΟ μαζί με την αντίστοιχη περιγραφή εμπορεύματος.

(2) Στις περιπτώσεις που υφίσταται ελάχιστος δασμός του ΜΕΚ (μάλλον ευνοούμενο κράτος), ο εφαρμοζόμενος ελάχιστος δασμός είναι ίσος προς τον ελάχιστο δασμό του ΜΕΚ πολλαπλασιαζόμενος επί το ποσοστό που αναφέρεται στην παρούσα στήλη.»

ΠΑΡΑΡΤΗΜΑ ΙΙ

«ΠΑΡΑΡΤΗΜΑ Ια

Συνολική διαθέσιμη ποσότητα για την περίοδο από 1ης Οκτωβρίου έως 31 Δεκεμβρίου 1996

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Συντελεστής απόδοσης που πρέπει να εφαρμόζεται στις ποσότητες εισαγομένων προϊόντων, για τα οποία έχει κατατεθεί αίτηση επιστροφής των δασμών σύμφωνα με το άρθρο 2

>ΘΕΣΗ ΠΗΝΑΚΑ>